|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 21** | | ODELJENJE**:** | | DATUM**:** |
| Nastavna tema: | **People** | | | |
| Nastavna jedinica: | **My best friend** | | | |
| Tip časa: | Utvrđivanje | | | |
| Ciljevi časa/ishodi: | Osposobiti učenike da opišu svog najboljeg druga ili drugaricu i njegova ili njena interesovanja | | | |
| Obrazovni, funkcionalni i vaspitni zadaci: | Učiti i uvežbavati izraze i reči koji se odnose na fizički opis ljudi i njihovih interesovanja.Razvijanje jezičkih veština.  Osposobljavanje učenika da usmeno i pismeno opisuju ljude iz svog okruženja.  Isticanje važnosti prijateljstva. | | | |
| Oblik rada: | Rad u paru, frontalni, individualni | | | |
| Nastavne metode: | Rad na tekstu, dijaloška, čitanje, pisanje, slušanje | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | Srpski jezik | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 32. Strana**  Nastavnik podstiče učenike da na osnovu naslov lekcije *My best friend* usmeno opišu svog najboljeg prijatelja. | | | |
| **Glavni deo:**  (30 minuta) | **Udžbenik 32. strana, 1 Read**  Nastavnik pokazuje učenicima fotografije dečaka u sklopu lekcije i podstiče učenike da pogode godine dečaka, zatim da pokušaju da pogode njihova interesovanja i hobije. Nastavnik prihvata sve odgovore.  Nastavnik pušta CD (audio-zapis 41). Učenici slušaju i čitaju tekst, proveravajući tačnost svojih nagađanja.  Učenici u paru rade sledeći zadatak: čitaju i usmeno odgovaraju na pitanja vezana za tekst.Nastavnik prati tok aktivnosti.  **Udžbenik 33. strana**  **2 Listen**  Nastavnik pita učenike šta vide na fotografiji (*a teenage girl talking on her mobile phone).* Nastavnik objašnjava učenicima da će čuti telefonski razgovor dvoje tinejdžera i da imaju zadatak da povežu imena dece sa odgovarajućim delovima rečenica u vežbanju. Nastavnik pušta CD (audio-zapis 42) dva puta. Sledi usmena provera sa celim odeljenjem.  **3 Speak**  Učenici rade u paru, postavljajući međusobno pitanja i odgovarajući na njih usmeno. Nastavnik prati tok govorne vežbe i pomaže učenicima kada je potrebno.  **4 Write**  **A -** Nastavnik proverava sa učenicima da li razumeju razliku između *and* i *but* i daje dodatna objašnjenja.Nastavnik traži od učenika da podvuku primere veznika *and* i *but* u tekstu iz prve vežbe. Učenici čitaju odgovore.  Nastavnik podstiče učenike da sami navedu nekoliko primera upotrebe *and* i *but.*  Zatim rade vežbu A, gde moraju popuniti praznine sa veznicima *but* i *and.*  Sledi usmena provera zadatka. | | | |
| **Završni deo:**  (10 minuta) | **B -** Učenici čitaju primere rečenica, a zatim opisuju svog najboljeg druga ili drugaricu. Nastavnik prati rad učenika, pruža dodatnu podršku, pohvaljuje i motiviše.  **Domaćí zadatak:** Radna sveska Top Skills 2, 27. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |