|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 35** | | ODELJENJE**:** | | DATUM**:** |
| Nastavna tema: | **Time out** | | | |
| Nastavna jedinica: | **In my free time** | | | |
| Tip časa: | Utvrđivanje | | | |
| Ciljevi časa/ishodi: | Učenici će na kraju časa umeti da pišu i govore o svojim hobijima i aktivnostima kojima se bave u slobodno vreme. | | | |
| Obrazovni, funkcionalni i vaspitni zadaci: | Usvajanje i primena vokabulara vezanog za hobije. Razvijanje svih jezičkih veština.  Osposobljavanje učenika da govore o svojim hobijima.  Podsticanje interesovanja za hobije. | | | |
| Oblik rada: | Frontalni, individualni, rad u paru | | | |
| Nastavne metode: | Rad na tekstu, diskusija, metoda pisanja | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | Srpski jezik | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik kaže učenicima da obrati pažnju na naslov lekcije. Zatim diskutuju o tome šta rade u slobodno vreme. Nastavnik objašnjava reč *hobby (an activity which someone does for pleasure in their free time).* Nastavnik na tabli zapisuje listu hobija na engleskom jeziku, koje su učenici spomenuli. | | | |
| **Glavni deo:**  (30 minuta) | **Udžbenik 46. strana, 1 Vocabulary**  Nastavnik ukazuje na fotografije različitih hobija i pomaže učenicima da shvate značenje reči. Učenici individualno povezuju nazive hobija sa fotografijama.  Nastavnik pušta CD (audio-zapis 57), učenici slušaju i proveravaju odgovore.  Nastavnik dva puta pušta CD i učenici ponavljaju reči vežbajući izgovor.  **2 Listen**  Nastavnik objašnjava učenicima da će čuti dvoje dece, koja govore o svojim hobijima.  Učenici čitaju pitanja i nastavnik se uverava da su ih učenici razumeli.  A zatim pušta CD (audio-zapis 57) dva puta.Učenici beleže odgovore u tabelu.  Sledi usmena provera odgovora.  **3 Read**  Nastavnik pita učenike koji im je omiljeni dan, zašto i šta rade tog dana. Zatim pokazuje fotografiju u skopu 3. vežbe i pita učenike šta vide na njoj *(A boy is climbing a wall).*  Nastavnik podstiče učenike da pogode šta dečak voli da radi u slobodno vreme.  Nastavnik potom pušta CD (audio-zapis 58). Učenici slušaju i čitaju tekst. Kad pročitaju još jednom tekst nastavnik im daje zadatak da podvuku sve stvari koje Alex radi subotama. | | | |
| **Završni deo:**  (10 minuta) | Učenici u paru odgovaraju na pitanju iz 3. vežbe na 47. strani.Usmeno se vrši provera. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |