|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 53.** | | ODELJENJE**:** | | DATUM**:** |
| Nastavna tema: | **Food** | | | |
| Nastavna jedinica: | **Can I take your order?** | | | |
| Tip časa: | Obrada | | | |
| Ciljevi časa/ishodi: | Osposobljavanje učenika da poruče hranu u restoranu, služeći se naučenim izrazima i odgovarajućim gramatičkim konstrukcijama. | | | |
| Obrazovni, funkcionalni i vaspitni zadaci: | Primena vokabulara vezanog za hranu i piće. Učenik može da uputi jednostavne molbe i zahteve i da na jednostavan način naruči jelo ili piće u restoranu.  Razvijanje učtive komunikacije. | | | |
| Oblik rada: | Frontalni, individualni, rad u paru i grupi | | | |
| Nastavne metode: | Demonstrativna, rad na tekstu, metoda praktičnih aktivnosti, auditivna | | | |
| Nastavna sredstva: | CD, udžbenik, radna sveska | | | |
| Korelacija sa drugim predmetima: | Srpski jezik, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  Nastavnik proziva učenike da bi ponovili reči sa prethodnog časa*.* Zatim im kaže da otvore radne sveske na 123. strani i urade prvu vežbu. A posle toga učenici rade A. vežbu na 124. Strani i E. vežbu na 125. strani*.* Nastavnik prati tok aktivnosti i pomaže i objašnjava gde je potrebno. | | | |
| **Glavni deo:**  (25 minuta) | **Udžbenik 66. strana, 1 Vocabulary**  Nastavnik kaže učenicima da pročitaju reči ispod svake slike i učenici zapisuju date reči u svoje sveske, a nastavnik objašnjava nepoznate reči, ukoliko ih ima. Nekoliko učenika izražava svoje dopadanje ili nedopadanje prema prikazanoj hrani i pićima, služeći se naučenim izrazima sa prethodnog časa.  Zatim pušta CD (audio-zapis 21, CD 2) i učenici zapisuju brojeve ispod slika, onim redosledom koji čuju. Sledi usmena provera odgovora. Nastavnik ponovo pušta CD, a učenici ponavljaju reči, vežbajući izgovor.  Nastavnik zapisuje sledeće fraze na tablu: *I would like a… / an… / some…*  I objašnjava da je to ljubazan način da se dobije ono što se želi.  Zatim nastavnik izabere jednog učenika i postavi mu pitanje: *Can I take your* *order?*  Podstiče učenika da počne odgovor sa*: I would like…*  Isto to pitanje nastavnik postavlja i drugim učenicima u odeljenju insistirajući na pravilnom odgovoru.  **2 Read**  Nastavnik pita učenike šta vide na datoj fotografiji (*Two teenagers are at a fast food restaurant. Eddie is ordering.)*  Nastavnik pušta CD (audio-zapis 22, CD 2), učenici slušaju i prate tekst u udžbenicima, a zatim usmeno odgovaraju na pitanja nastavnika:  *Why is Eddie ordering for Tom?*  *Because Tom hasn’t got any money.*  *Does Tom like ketchup?*  *No, he doesn’t.*  *What does the boy want?*  *A pizza.*  Nastavnik deli učenike u grupe i učenici najpre čitaju tekst po ulogama, a zatim i glume situaciju u restoranu brze hrane iz teksta, služeći se samo ključnim izrazima koje su upamtili, bez obaveze da ispričaju tekst kako je originalno prikazan u udžbeniku. Nastavnik daje učenicima dovoljno vremena da pripreme ovaj deo zadatka, a učenici zatim izvode svoje mini-predstave pred razredom. | | | |
| **Završni deo:**  (10 minuta) | **Udžbenik 67. strana, B**  Učenici u paru posmatraju slike i pokušavaju da pronađu grešku na svakoj od slika tako što ponovo čitaju dijalog i proveravaju da li su narudžbine tačne. Sledi usmena provera odgovora.  **Domaćí zadatak:** Radna sveska 5b, 58. Strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |