|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: Get t**o** **the Top Revised 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 68.** | | ODELJENJE**:** | | DATUM**:** |
| Nastavna tema: | **Celebrations** | | | |
| Nastavna jedinica: | **What’s the weather like?** | | | |
| Tip časa: | Utvrđivanje | | | |
| Ciljevi časa/ishodi: | Utvrđivanje reči i izraza vezanih za vremenske prilike. | | | |
| Obrazovni, funkcionalni i vaspitni zadaci: | Učenici razumeju, traže i daju jednostavnija obaveštenja o meteorološkim prilikama u širem komunikativnom kontekstu. Uvežbavaju čitanje kratkog teksta.Vežbaju pisanje neformalnog pisma.  Razvijaju pozitivan drugarski stav. | | | |
| Oblik rada: | Frontalni, individualni, rad u paru | | | |
| Nastavne metode: | Rad na tekstu, dijaloška, metoda pisanja, demonstrativna | | | |
| Nastavna sredstva: | Udžbenik, CD | | | |
| Korelacija sa drugim predmetima: | Srpski jezik, geografija, informatika i računarstvo | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  **Igra pogađanja: What season in it?**  Nastavnik izabere učenika i kaže mu: *It’s cold and windy,* a zatim ga pita: *What season is it?*  Ako učenik odgovori *It’s winter,* nastavnik mu odgovara *Yes, you are right.* Međutim ako ne odgovori tačno, nastavnik mu kaže: *No, you are wrong.*  Nastavnik deli učenike u parove i bodri ih da što bolje igraju ovu igru koristeći ponuđene izraze. | | | |
| **Glavni deo:**  (20 minuta) | **3 Read**  **A)** Nastavnik pita učenike koliko često koriste internet i da li pišu imejlove, a zatim ih pita da pogode značenja reči *mate, Down Under* i *barbie*. Nastavnik daje dodatna objašnjenja vezana za reči. Nastavnik pušta CD (audio-zapis 44, CD 2) i učenici prate tekst. Zatim individualno čitaju tekst i označavaju tačna značenja reči. Sledi usmeno izveštavanje, a zatim nekoliko učenika čita tekst. Ukoliko ima nepoznatih reči, nastavnik ih beleži na tabli i objašnjava.  **B)** Nastavnik najpre postavlja dodatna pitanja vezana za tekst da bi video da li su učenici razumeli tekst:  *Where does Peter live? In Australia.*  *Where does Steve live? In Canada.*  *What are they celebrating? New Year’s Eve.*  *What season is it in Australia now? It’s summer.*  *What season is it in Canada now? It’s winter.*  *What’s the weather like in Australia now? The weather is fine.*  Zatim učenici povezuju u paru delove rečenica i usmeno izveštavaju.  **4 Speak**  Nastavnik podstiče učenike da zamisle u kom bi gradu u inostranstvu voleli da proslave Novu godinu, a zatim ih deli u parove. Učenici okreću leđa jedan drugome i imitiraju telefonski razgovor postavljajući pitanja i beležeći odgovore svog sagovornika. Nastavnik prati tok aktivnosti i pomaže kada je neophodno, a zatim poziva jedan par učenika da prikaže aktivnost pred razredom.  **5 Write**  **A)**Nastavnik objašnjava učenicima kako se piše neformalno pismo ili imejl. Čitaju uputstva iz tabele i dopunjuju rečenice od 1-4 sa ponuđenim rečima. Sledi usmena provera. | | | |
| **Završni deo:**  (15 minuta) | **B)**Nastavnik ističe korisne fraze i savete za pisanje imejla, a zatim učenici imaju zadatak da zamisle da je novogodišnje veče i da treba da napišu imejl prijatelju ili rođaku, gde će opisati trenutne aktivnosti prisutnih na proslavi služeći se naučenim *Present Progressive*. Nastavnik prati tok aktivnosti i pomaže kada je neophodno, a zatim nekoliko učenika čita svoje imejlove pred razredom. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |